Nuno Gallego

Nuno Gallego Fernández, nado en Ourense o 6 de setembro de 2001, é un actor e bailarín galego, coñecido especialmente por series de televisión.

Traxectoria

Por razóns laborais dos pais, marchou vivir a Madrid cando neno. Fixo estudos de interpretación na Escola Municipal de Arte Dramática de Madrid e proseguiunos na RESAD. 

En 2022, conseguiu o seu primeiro papel de importancia, ao interpretar a Darío en UPA Next, a continuación da serie dramática UPA Dance, ambientada nuha escola de danza. UPA Next foi unha produción de Atresplayer, e o seu personaxe era o dun mozo que aprendía a bailar na escola. 

En 2024, formou parte do elenco da derradeira tempada, a oitava, de Élite, unha serie dramática de Netflix para post-adolescentes, onde interpretaba a Héctor Krawietz. Ese mesmo ano, participou tamén na serie Clanes, para a mesma plataforma. Ao ano seguinte, 2025, ocupou tamén un papel protagonista (Cristian Delallave) en Olympo, unha serie de Netflix sobre a homosexualidade no deporte.

Vida persoal
Vive coa súa parella, a tamén actriz Clara Galle. E sobriño da tamén actriz Miryam Gallego, que é irmá do pai.

Notas

Categoría:Actores de Galicia
Categoría:Nados en Ourense
Categoría:Nados en 2001
Categoría:Actores de televisión de Galicia
Categoría:Galegos de Madrid